דורטומה - ספרים מומלצים, עכשיו במבצע! - אהובת המוות / בוריס אקונין
דף הבית >> קטגוריות ספרים >> ספרי מתח, ספרי ריגול, ספרי טיסה >> אהובת המוות / בוריס אקונין
אהובת המוות / בוריס אקונין
שם הספר: אהובת המוות / בוריס אקונין
דאנאקוד/מס' קטלוגי: 362-4800
"העלמה המבוהלת עצמה את עיניה באימה,
אחזה בידו של גנז'י כשהיא יודעת היטב
שמאוחר יותר היא תכעס על עצמה
כי הפגינה חולשה והיתה נוחה מדי להתרשם,
כמו טיפשה.
ברור הרי שהמוות הוא יצור חושב,
ויש לו רגשות,
כיצד יכול להיות אחרת?!"
איך תיראה הפקת קומדיה דל'ארטה קודרת
כשהבמאי הוא ויליאם שייקספיר האנגלי,
המחזאי הוא רוברט לואיס סטיבנסון האמריקאי,
והעלילה מתרחשת במוסקבה שבקו השבר
בין המאה התשע־עשרה למאה העשרים?
השנה היא 1900. אֶראסְט פֶּטרוֹביץ' פַנדוֹרין,
הבלש הרוסי המהולל, יועץ ממלכתי לשעבר
וזה כמה שנים אישיות בלתי רצויה במוסקבה,
שב לעיר הולדתו באהובת המוות,
הרומן השמיני בסידרה "תיבת פנדורין" –
והפעם כדי לעמוד על פִּשרהּ של מגיפת התאבדויות
מסתורית בקרב בוהמיינים רומנטיקנים צעירים
בבירתה העתיקה של הקיסרות.
הוא מגלה שהחוטים מוליכים אל מועדון
משוררים מסתורי, שחבריו סוגדים למוות.
במהלך החקירה הוא נלכד ברִשתהּ של צעירה
תמימה שהגיעה לעיר הגדולה מן הפרובינציה,
וחייו נתונים בסכנה.
האם יחמוק פנדורין מהגורל שהועידו לו
גלגלי הרולטה הרוסית, להביא על עצמו את מותו?
המחבר המבריק בוריס אקוּנין כתב כהרגלו
רומן בלשי סוחף שהוא כולו מחווה מרגשת
לגדולי הספרות האנגלית והספרות הרוסית לדורותיהן –
מן הסערה של שייקספיר ומועדון המתאבדים של סטיבנסון,
ועד ליצירות הדֶקָדֶנטיות של אוסקר ויילד,
לקלסיקונים כמו א.ס. פושקין
ולמשוררים המעודנים של "תור הכסף" הרוסי.
ע' 310, שנת הוצאה 2013.
בוריס אקונין הוא שם העט של גריגורי שלווסדזה צ’חארטישווילי –
חוקר ספרות, מתרגם, יפנולוג וסופר,
ומחברה של סידרת ספרי המתח ההיסטוריים תיבת פנדורין,
שבעקבותיה זכה בפירסום עולמי.
ספרי תיבת פנדורין מתרחשים בסוף המאה ה-19
ברוסיה הצארית, וגיבורם הוא צעיר משכיל
בשם אראסט פנדורין, שמשפחתו ירדה מנכסיה
והוא נאלץ לפרוש מלימודיו.
הוא מצטרף כפקיד רישום זוטר במחלקת הבילוש
של משטרת מוסקבה, מצליח לפענח פרשייה בינלאומית
סבוכה בספר הראשון בסידרה, עזאזל,
ומטפס במהירות בסולם הדרגות.
יותר מעשרה מיליון ספרי פנדורין נמכרו עד כה
בשפות רבות, וחלקם עוּבד לטלוויזיה ולקולנוע.
בעברית ראו אור עד כה שבעה מספרי הסידרה,
כולם בתירגומו של יגאל ליברנט: עזאזל, גמביט טורקי,
לווייתן, מות אכילס, משימות מיוחדות, יועץ ממלכתי והכתרה.
"כישרונו הגדול של אקונין הוא בעולם העשיר והמפואר שהוא בורא,
ובזכות התרגום המעולה והנספחים מאירי העיניים נודפים מספריו
ניחוחות עזים של דקדנס אימפריאלי-רוסי גם בעברית." אמנון ז'קונט
אהוב המוות / בוריס אקונין
ברוכים הבאים אל הבור התחתיות של עולם הפשע המוסקבאי – שכונת חיטרובקה, שמתברר שגם בה אפשר לחיות, ואפילו טוב יותר! המחבר המבריק בוריס אקונין כתב רומן בלשי סוחף, בשפת עבריינים פרועה ומצחיקה להחריד, שהוא
קורבן אמצע החורף / מונס קלנטופט
גופה עירומה של גבר נמצאת תלויה על עץ ביער שמחוץ לעיירה לינשפינג. כבר מתחילתו של הרומן ניצבת מלין בפני הרבה שאלות לא פתורות: מיהו האיש הזה? למה נרצח? מלין וצוותה חייבים לברר את האמת בקרב קהילה שמסרבת..